Μείναμε για 8 διανυκτερεύσεις στο πετρόχτιστο σπίτι του Άλεξ.
Το σημείο στο οποίο βρίσκεται είναι ιδανικό από άποψη φυσικής ομορφιάς, ηρεμίας και θέας στη χώρα.
Ο εσωτερικός χώρος του σπιτιού ήταν καθαρός, άνετος, πλήρως εξοπλισμένος και υπέροχος από αισθητικής άποψης. Το περιβάλλον εξωτερικά του καταλύματος απρόσμενα μαγικό, καθώς οι οικοδεσπότες έχουν επέμβει "εκλεπτυσμένα" στη φύση δίνοντάς του έναν ιδιαίτερο χαρακτήρα. Η φροντίδα και η καλοσύνη με την οποία περιβάλλουν τόσο τους επισκέπτες όσο και τους χώρους που διαθέτουν οι οικοδεσπότες, αποτυπώνεται στην όλη ατμόσφαιρα και σε κάθε όμορφα διαμορφωμένη γωνιά εσωτερικά και εξωτερικά του σπιτιού. Εν κατακλείδι η πραγματικότητα ξεπερνά κάθε προσδοκία και φωτογραφία.
Γνωρίσαμε δυο υπέροχους ανθρώπους, τον Τάσο και τη Λίλα και έναν αξιολάτρευτο σκύλο, τον Choco! Αποχωρήσαμε έχοντας περισσότερο την αίσθηση της φιλοξενίας παρά της διαμονής και τη βεβαιότητα ότι θα επιστρέψουμε εκεί στο μέλλον!
Γιώργος & Αναστασία.